મુલુંડ-વેસ્ટમાં મહાત્મા ગાંધી રોડ પર આંધ્ર બૅન્ક પાસે સુધરાઈની કચરાપેટીની આસપાસ માટીનો ઢગલો અને અન્ય કચરાથી ગંદકી ફેલાઈ ગઈ હતી. રાહદારીઓને કચરાની દુર્ગંધનો ત્રાસ સહન કરવો પડતો હતો. વધારે ગંદકી ફેલાઈ જવાથી અહીંથી પસાર થતા રાહદારીઓ અને કચરાપેટીની બાજુમાં ફુટપાથ પર પગરખાં સીવવાનો ધંધો કરતા એક ભાઈએ મિડ-ડે LOCALને ફરિયાદ કરી હતી. મિડ-ડે LOCALમાં અહેવાલ પ્રસિદ્ધ થયા બાદ બીજે જ દિવસે કચરાપેટી પાસેનો માટીનો ઢગલો અને ગંદકી હટી તો ગઈ, પરંતુ કચરાપેટીની બાજુમાં ગણેશોત્સવ દરમ્યાન મૂર્તિ વેચનારો ખંડિત મૂર્તિ એમ ને એમ મૂકીને ચાલ્યો ગયો છે જેને લીધે લોકોમાં રોષ ફેલાઈ રહ્યો છે.